1. ปัจจัยความเสี่ยง

ความเสี่ยงในการประกอบธุรกิจ 

รัฐบาลได้ดำเนินการปรับโครงสร้างอัตราภาษีนำเข้าทั่วไป (MFN RATE) เหลือ 3 ขั้นตอน คือ วัตถุดิบเหลือ 1% สินค้ากึ่งสำเร็จรูปเหลือ 5% สินค้าสำเร็จรูปเหลือ 10% แล้ว โดยสินค้าที่บริษัทผลิตและจำหน่ายมีอัตราภาษีนำเข้าลดลงเหลือ 5% ตั้งแต่วันที่ 1 มกราคม 2548 แล้ว และปัจจุบันรัฐบาลยังมีนโยบายสนับสนุนอุตสาหกรรมไฟฟ้าและอิเลคโทรนิค, ยานยนต์ และชิ้นส่วนโดยจะลดอัตราภาษีนำเข้าทั่วไป (MFN rate) สินค้าที่บริษัทผลิตและจำหน่ายลงเหลือ 0% ส่วนเขตการค้าเสรีอาเซียน (AFTA) มีอัตราภาษีนำเข้าอยู่ที่ 5% และจะลดลงเหลือ 0% ในปี 2553 สำหรับการเปิดเสรีการค้า (FTA) ในรูปแบบทวิภาคี (Bilateral) กับประเทศต่าง ๆ เช่น บาห์เรน, ออสเตรเลีย, นิวซีแลนด์, อินเดีย, จีน, อาเซียน-จีน, ญี่ปุ่น, สหรัฐอเมริกา ฯลฯ ซึ่งส่วนใหญ่เป็นผู้ผลิตวัตถุดิบและผลิต-จำหน่ายสินค้าอลูมิเนียมเช่นเดียวกับบริษัทฯ รัฐบาลได้มีนโบยายเร่งการเจรจาเปิดเสรีการค้าดังกล่าวมาก โดยมีการลดภาษีเหลือ 0% ในรายการเร่งลดภาษี (Early Harvest) ในปี 2547 เป็นต้นมา และในรายการปกติ (Normal Track) ในช่วงปี 2550 – 2553 ตามลำดับ โดยเฉพาะประเทศบาห์เรน, อินเดีย, ออสเตรเลีย, นิวซีแลนด์, และอาเซียน-จีน ขณะนี้กระทรวงการคลังได้ออกประกาศให้ลดภาษีนำเข้าแล้ว โดยประเทศบาห์เรน ลดภาษีเหลือ 0% แล้ว ประเทศออสเตรเลียจะเหลือ 0% ในปี 2550 - 2552 นิวซีแลนด์ เหลือ 0% ในปี 2550 - 2553 อาเซียน - จีน AFTA เหลือ 0% ในปี 2553 ส่วนประเทศอินเดียน่าจะไล่เลี่ยกัน ซึ่งการลดอัตราภาษีนำเข้าของรัฐบาลดังกล่าวคาดว่าน่าจะมีผลกระทบต่อส่วนแบ่งตลาด รายได้ และกำไรสุทธิของบริษัท อย่างไรก็ตามบริษัทได้พยายามโต้แย้งและให้ข้อมูลถึงผลกระทบ และเตรียมความพร้อมต่อเหตุการณ์ดังกล่าวด้วยการลงทุนปรับปรุงประสิทธิภาพของเครื่องจักรและพัฒนาเทคนิคการผลิต เพื่อให้ได้ทั้งผลผลิตและคุณภาพที่สูงขึ้น รวมถึงการควบคุมค่าใช้จ่ายในการผลิต การพัฒนาตลาดและสินค้าใหม่ ๆ อยู่ตลอดเวลา จึงเชื่อว่าน่าจะมีส่วนช่วยลดผลกระทบดังกล่าวลงได้บ้าง

ในปี 2550 บริษัทได้มียอดขายผ่านผู้จัดจำหน่าย คือ MALC Thai Co., Ltd. เป็นจำนวนเงิน
868.6 ล้านบาท (คิดเป็นร้อยละ 41% ของรายได้จากการขาย) ทั้งนี้ บริษัทมีสัญญาแต่งตั้งให้
MALC Thai Co., Ltd. และ Thai MC Co., Ltd. เป็นผู้จัดจำหน่ายและผู้จัดจำหน่ายช่วง
อายุสัญญา 10 ปี ต่อเนื่องจากสัญญาเดิม มีผลตั้งแต่วันที่ 27 ธันวาคม 2549 เป็นต้นมา โดย MALC
Thai Co., Ltd. และ Thai MC Co., Ltd. เป็นตัวแทนของกลุ่ม Mitsubishi
และด้วยความสัมพันธ์ที่ดีระหว่างกลุ่มผู้ถือหุ้น
ประกอบกับผลิตภัณฑ์ของบริษัทเองก็ได้ถูกพัฒนาจนเป็นที่ยอมรับจากกลุ่มลูกค้าของผู้จัดจำหน่ายรายนี้
จึงมีความเป็นไปได้น้อยที่ผู้จัดจำหน่ายรายนี้จะยกเลิกหรือไม่ต่อสัญญากับทางบริษัท

ความเสี่ยงเกี่ยวกับการผลิต

Aluminum Ingot
ถือว่าเป็นวัตถุดิบส่วนใหญ่ที่ใช้ในการผลิตและจำเป็นต้องนำเข้าจากต่างประเทศเนื่องจากไม่มีผลิตในประเทศไทย
ปัจจุบันบริษัทได้ติดต่อกับผู้ขายหลายรายและด้วยความสัมพันธ์อันดีมาเป็นระยะเวลานาน
จึงเชื่อว่าจะไม่ประสบปัญหาในการจัดหาวัตถุดิบดังกล่าว
สำหรับตัววัตถุดิบเองก็ไม่น่าจะเกิดปัญหาการขาดแคลนในระยะเวลาอันใกล้นี้
เนื่องจากมีผู้ผลิตมากกว่า 10 รายในโลก

สำหรับ Aluminum Ingot นั้นมีราคาผันแปรตามราคาตลาดโลก ซึ่งทางบริษัทฯ
มีนโยบายป้องกันความเสี่ยงโดยทำสัญญาซื้อขายในระยะสั้นๆ เป็นส่วนใหญ่
เพราะการทำสัญญาระยะยาวมิได้หมายความว่าบริษัทจะจัดซื้อวัตถุดิบได้ในราคาต่ำที่สุด
นอกจากนั้นบริษัทยังได้ชี้แจงและทำความเข้าใจกับลูกค้าถึงความผันแปรของราคา Ingot
ซึ่งจะมีผลโดยตรงต่อการกำหนดราคาขาย ซึ่งก็เป็นที่ยอมรับของลูกค้าเป็นส่วนใหญ่
จึงทำให้บริษัทมีความเสี่ยงจากความผันแปรนี้ไม่มากนัก

ความเสี่ยงด้านการเงิน

ความผันผวนของอัตราแลกเปลี่ยนเงินตราอาจส่งผลกระทบต่อผลการดำเนินงานของบริษัทได้เนื่องจากการซื้อวัตถุดิบ
และเครื่องจักรส่วนใหญ่อยู่ในรูปเงินสกุลดอลลาร์สหรัฐ
ในขณะที่การขายส่วนใหญ่จะเป็นเงินสกุลท้องถิ่น
อย่างไรก็ตามทางบริษัทได้พยายามปกป้องและบริหารความเสี่ยงดังกล่าวโดยการทำสัญญาซื้อขายเงินตราต่างประเทศล่วงหน้าไว้กับธนาคารต่าง
ๆ เป็นครั้งคราว โดยพิจารณาตามข้อมูลและสถานการณ์ด้านการเงินอย่างใกล้ชิด
เพื่อนำมาประกอบการบริหารจัดการต่อความเสี่ยงในเรื่องนี้